کوئٹہ: وزیر داخلہ بلوچستان میر ضیاء اللہ لانگو روچہ فوڈ پیکج نا بابت اٹ تینا ویڈیو کلہو اٹ پارینے کہ اُلس نا ویل آتا پوروی روچہ نا مقدس آ تو اٹ نن تینا اُلس تون اوار اُن۔ او تینا اُلس نا خیال ءِ صوبائی حکومت نا روز اول نا کاریم تیٹی ءِ۔ تدوک آ نوکاپ اٹ بلوچستان نا غریب اُلس نا اُرا بھس مس و غریب آ اُلس ویل آتا گواچنی ءِ۔ وزیر داخلہ میر ضیاء نا پاننگ ئس کہ بلوچستان نا اُلس نا پیسہ غاک ءُ۔ اسہ بندغ اسے نا افس۔ انشاء اللہ روچہ نا تو اٹ 1 لکھ اُرا تیٹی روچہ ٹی راشن ایتنہ۔ میر ضیاء پارینے کہ دا خیرات اس اف دا اُلس نا تینا پیسہ غاک ءُ او وزیر اعلی بلوچستان میر عبدالقدوس بزنجو نا پارت آتا رداٹ دا ریلیف زیات آن زیات حقدار آ خاہوت آتسکان سر کننگے۔ داڑان بیدس وزیر داخلہ میر ضیاء اللہ لانگو کوٹۂ محکمہ پی ڈی ایم اے نا آفس نا دورہ ءِ کرے۔
(خ ن)
